D tafyirt yebnan ɣef useɣru d wakenseɣru, tebḍa d isumer. Asumer agejdan, d asumer i yesɛan anamek i yiman-is, yezmer ad yili di tazwara neɣ di taggara n tefyirt, yezmer daɣen ad yili d tafyirt s yiman-is, ma d asumer amugil, yettas-d yeqqen ɣer usumer agejdan s tesɣent n usagel neɣ n tɣuni neɣ n umqim amassaɣ, akken yezmer daɣen ad icud s tecraḍ n usigez-a : ,   ;   : , ur yezmir ara ad yili d ilelli. Isumar zemren ad ilin d tifyar taddayin neɣ d tiḥerfiyin. Tafyirt tuddist tesɛa kraḍ n leṣnaf : tafyirt tuddist s usagel, tafyirt tuddist s tɣuni, tafyirt tuddist tamassaɣt.  Di tmaziɣt tuddist d tafyirt yesɛan ugar n yiwet n tefyirt taḥerfit.45